पाएं अपने शहर की ताज़ा ख़बरें और फ्री ई-पेपरडाउनलोड करें
कौआखोह ग्राम स्थित रजवार मोड़ पर मंगलवार के अपराह्न अनियंत्रित ट्रेलर ट्रक के धक्का से घायल बाइक सवार धनंजय भुइयां तथा पत्नी किरांती देवी का इलाज के दौरान मेदिनीनगर में मौत हो गई । वे नौडीहा बाजार थाना अंतर्गत तुर्काडीह गांव के रहने वाले हैंं । इसके साथ ही इस घटना में मरने वालों की संख्या बढ़कर 5 हो गई है । इससे पहले ट्रेलर चालक, सह चालक तथा बाइक चालक धर्मेंद्र भुइयां की घटनास्थल पर ही मौत हो गई थी।
मालूम हो कि रायगढ़ से लोहा का आई बीम (गार्डर) लादकर बरौनी जा रहे ट्रेलर ने बाइक को रौंदते हुए गणेशी यादव के घर में घुस गया था । इससे बाइक चालक की घटनास्थल पर मौत हो गई थी । वहीं बाइक पर सवार पति-पत्नी गंभीर रूप से घायल हो गए थे । रेहला थाना के सिगसीगी के चालक जगनारायण प्रसाद तथा गढ़वा के अखौरी तबले गांव के रहने वाले मुरारी सिंह का शव केबिन में ही फंस गया था । पुलिस निरीक्षक सह थाना प्रभारी सुदामा कुमार दास ने बताया कि क्रेन की सहायता से रात्रि करीब 9 बजे दोनों शव को केबिन से निकाला जा सका । मृतक धर्मेंद्र भुइयां के पिता विगन भुइयां ने हरिहरगंज थाना में प्राथमिकी दर्ज कराई है ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn